קובי עובדיה

קובי עובדיה (נולד ב-14 במאי 1982) הוא סופר ישראלי. קובי עובדיה נולד בדימונה, הילד הרביעי במשפחה, ולו ארבע אחיות. בגיל 6 עבר עם משפחתו לפתח תקווה, מעבר שהשפיע עליו ועל יצירתו רבות. הוריו, ילידי מרוקו, הם יוסי עובדיה ואשת העסקים ירדנה עובדיה. הוא שירת בצה"ל בהנדסה קרבית בתור חובש בין השנים 2000 ל-2003. למד קולנוע והתמחה בתסריטאות במכללה התל אביבית לאמנויות ״מנשר״. בשנה האחרונה ללימודיו התגלה על ידי ד"ר אורית מיטל בשיעורי כתיבה יוצרת. הוא עזב את תחום הקולנוע, והחליט לכתוב את ספר הביכורים שלו, ״העונה האחרונה של מוטי ביטון״. הספר ראה אור בינואר 2013 בהוצאת ״כתר״, בעריכתה של יערה שחורי, ביוזמה הממשלתית של ״קסת״, עריכת ספרי ביכורים. קובי עובדיה נבחר על ידי המוסף "7 לילות" של העיתון "ידיעות אחרונות" לאחד משמונת הסופרים הצעירים המבטיחים. "העונה האחרונה של מוטי ביטון" נבחר לאחד מעשרת הספרים הטובים של 2013 על ידי "טיים אאוט", "נענע10" והמוסף "7 לילות". בסוף 2014 נסע עובדיה לסן פרנסיסקו, שם כתב את ספרו השני, "2007", בפרק זמן של 60 יום, שבמהלכם, לדבריו, היה שרוי בהארה רוחנית שגרמה לו לכתוב את הספר. הספר ראה אור בדצמבר 2015 בהוצאת כנרת זמורה ביתן, בעריכתה של תמר ביאליק. בדצמבר 2015 יצא מהארון בכתבה נרחבת בעיתון "ידיעות אחרונות", שם סיפר שהיה חמש שנים בן זוגו של הבמאי ומייסד ליין המסיבות המזרחיות הגאות "אריסה", עומר טובי. העונה האחרונה של מוטי ביטון. בעריכת יערה שחורי, כתר, 2012. עלילת הספר: מוטי ביטון בן ה-14 מתגורר בירוחם, סובל מעודף משקל ותחושות קיפוח ומנוצל על ידי אמו. על מנת לברוח מהמציאות העגומה בה הוא חי, הוא כותב אופרת סבון בהשראת סדרת הטלוויזיה "שושלת", בה משחקים רק אשכנזים, למשל השחקנית גילה אלמגור שמגלמת את עצמה. ככל שחייו האישיים של ביטון הולכים ומסתבכים, כך מסתבכת עלילת אופרת הסבון. 2007, בעריכת תמר ביאליק, כנרת זמורה-ביתן דביר, 2015. עלילת הספר: שרון יאנג הוא הומוסקסואל בן 38, העובד בתור מאסטר סאדו באינטרנט; על ידי מתן פקודות מיניות, הוא שולט על עבדים. כשהנורא מכל מתרחש, הוא מבין שעליו להשתנות ולשנות את נטיותיו המיניות, הוא מגיע לאישה בצפון הארץ, שהופכת הומוסקסואלים לסטרייטים. על "2007": יוני ליבנה, אדון עולם, באתר "ידיעות אחרונות", 8 בפברואר 2016 גיא ארליך, 2007: ספר הומופובי, פורנו הומואי או יצירה מסעירה?, באתר הארץ, 4 בפברואר 2016 גל אוחובסקי, ‏"אני אבוא בתור דיווה. חייב לבוא בגדול", באתר ‏מאקו‏, 30 בדצמבר 2015 גבי בר־חיים, "כתבתי את הספר הכי אייקוני מאז 'התפסן בשדה השיפון'", באתר "ידיעות אחרונות", 1 בדצמבר 2015 רן בן נון, "עולם חסר מנוח", ביקורת במדור הספרייה, במוסף 24 שעות של ידיעות אחרונות, 21 בדצמבר 2015, עמ' 10. קובי עובדיה, ב"לקסיקון הספרות העברית החדשה" קובי עובדיה בערוץ סופרים קוראים באתר יו טיוב הספרים של קובי עובדיה, באתר "סימניה" קובי עובדיה, ברשת החברתית פייסבוק על 2007: הספר באתר הוצאת כנרת זמורה-ביתן דביר קובי עובדיה, ‏"אתם לא מבינים שצריך לרצוח את ראש הממשלה?", באתר ‏מאקו‏, 23 בנובמבר 2015 הספר באתר נוריתה על העונה האחרונה של מוטי ביטון: הספר באתר הוצאת כתר הספר באתר טקסט ראיונות: יוני ליבנה, העונה האחרונה של מוטי ביטון, פורסם במדור הספרות של ידיעות אחרונות, 25 בינואר 2013 סהר שלו, חי בסדרה, באתר כביש 40, פברואר 2013, גיליון 138 דן מרגלית בריאיון עם עובדיה, בתוכנית ערב חדש בטלוויזיה חינוכית, 4 במארס 2013 אבי מוטהדה ושירה אוחיון, סופרות וסופרים מספרים על מקורות ההשראה שלהם, ריאיון באתר קפה גיברלטר, מאי 2014 גל אוחובסקי, ‏"אני אבוא בתור דיווה, אחרת אני אמות", באתר ‏מאקו‏, 30 בדצמבר 2015 ביקורות: ירין כץ, סיכום השנה בספרות, נענע10, 3 בספטמבר 2013 עמרי הרצוג, ייסורי ביטון הצעיר, באתר הארץ, 26 בפברואר 2013 ירון אביטוב, העונה הראשונה של קובי עובדיה, 18 ביוני 2013 יותם שווימר, העצב שלו: אופרת הסבון של מוטי ביטון, באתר ynet, 28 בפברואר 2013 עמית בוטבול, "כל אחד שעובר לבאר שבע מרשה לעצמו להתנפח עליי", באתר העוקץ, 20 ביוני 2014 גיא ארליך, 2007: ספר הומופובי, פורנו הומואי או יצירה מסעירה?, באתר הארץ, 4 בפברואר 2016 דורון בראונשטיין, "2007" מאת קובי עובדיה: פוסט-מודרניסטי עד כאב, רב-רבדי, ויזואלי מאוד, 20 בדצמבר 2020 חן מענית, ‏"העוני זה הגיהנום". ירדנה עובדיה: כך חילצתי עצמי מהדלות, באתר גלובס, 26 באפריל 2016 הארץ, ספרים חדשים, באתר הארץ, 16 בינואר 2013 הארץ, ספרים חדשים, באתר הארץ, 11 בדצמבר 2015